Middelsstore (ca. 10 millimeter), noe brede, brokete fargede løpebiller. Hodet er gjerne svart, pronotum rødlig, dekkvingene rødlige med svarte tegninger. Hodet er firkantet med store, kraftig utstående fasettøyne. Antennene er noe lengre enn hode + pronotum. Pronotum er forholdsvis lite, avrundet firkantet, bredere enn langt. Dekkvingene er nokså brede, noe rundede, med fine punktstriper og en kort, skarp tann ved ytterhjørnet bak.